钦定古今图书集成/明伦汇编/官常典/第751卷 > 王培基
## 钦定古今图书集成/明伦汇编/官常典/第751卷 > 王培基

按《安庆府志》：“培基，字尔因。少不羁，负气任侠，解纷排
难，有鲁仲连遗风。弱冠补弟子员，为胶庠领袖。凡邑
有公事，靡不为之经纪也。值明季寇乱，乃弃举子业，
从事戎行，入职方监军杨卓然幕，其剿抚五营流寇，
多所谋画。以功补太湖县城守参将。崇祯十五年十
二月，贼张献忠袭破城，执培基，欲降之，使之跪，培基”
不屈，挺立大骂，贼杀之。一门男女四十馀口，俱遭屠
戮，路人无不伤之